《宿黎惟敬借树轩同怀郭山人》
明代·梁柱臣

高情怜郭泰，山水寄行踪。杖策独归去，深杯何日逢。

月明残夜雪，风度晓霜钟。复此成相忆，迢迢云树重。

作者简介：梁柱臣，字彦国，一字衡南。顺德人。明世宗嘉靖二十五年（一五四六）举人。官马龙州知州、刑部员外郎。清温汝能《粤东诗海》卷二六，清梁九图、吴永南《岭表诗传》卷三有传。